Ρόμπερτ Μίτσαμ

Ο **Ρόμπερτ Μίτσαμ** (αγγλικά: Robert Charles Durman Mitchum, 6 Αυγούστου 1917 – 1 Ιουλίου 1997) ήταν Αμερικανός ηθοποιός του κινηματογράφου, σκηνοθέτης, συγγραφέας και συνθέτης. Ο Μίτσαμ έγινε γνωστός συμμετέχοντας σε διάφορα φιλμ νουάρ κατά τη διάρκεια της δεκαετίας του '50 και '60, όπου ερμήνευε ρόλους αντιήρωα. Είναι γνωστός για τη συμμετοχή του στις ταινίες: *Ήρωες του Κασίνο (Story of G.I. Joe, 1945)*, που του χάρισε την πρώτη και μοναδική του υποψηφιότητα για Όσκαρ, *[[Διασταυρούμενα πυρά (ταινία, 1947)]] (Crossfire, 1947)*, *[[Αμαρτωλοί και δολοφόνοι]] (Out of the Past, 1949)*, *[[Η Νύχτα του Κυνηγού]] (The Night of the Hunter, 1955)*, *Μονομαχία στον Ατλαντικό (The Enemy Below, 1957)*, *[[Αυτοί που δε ριζώνουν πουθενά]] (The Sundowners, 1960)*, *[[Δυο γίγαντες συγκρούονται]] (Cape Fear, 1962)* και *[[Η κόρη του Ράιαν]] (Ryan's Daughter, 1970)*.

Το 1999, το Αμερικανικό Ινστιτούτο Κινηματογράφου τον κατέταξε στην 23η θέση στη λίστα με τους 25 μεγαλύτερους σταρ όλων των εποχών.

Ο κριτικός κινηματογράφου Ρότζερ Ίμπερτ αποκάλεσε τον Μίτσαμ τον αγαπημένο του σταρ του κινηματογράφου και την ψυχή του φιλμ νουάρ: «Με τη βαθιά, λακωνική φωνή του και το μακρύ του πρόσωπο και αυτά τα διάσημα κουρασμένα μάτια, ήταν ο τύπος που θα φανταζόσασταν σε ένα σαλούν την ώρα του κλεισίματος, περιμένοντας κάποιον να μπει από την πόρτα και να του ραγίσει την καρδιά». Ο Ντέιβιντ Τόμσον έγραψε: «Από τον πόλεμο, κανένας Αμερικανός ηθοποιός δεν έχει κάνει περισσότερες ταινίες πρώτης κατηγορίας, με τόσες διαφορετικές διαθέσεις».
## Πρώτα χρόνια
left|thumb|175px|Ο Μίτσαμ το 1946
Ο Ρόμπερτ Μίτσαμ γεννήθηκε στο Μπρίτζπορτ του Κονέκτικατ, στις 6 Αυγούστου 1917, σε μια οικογένεια Μεθοδιστών Σκωτικής, Ιρλανδικής και Νορβηγικής καταγωγής. Ο πατέρας του, Τζέιμς Τόμας Μίτσαμ, ήταν εργάτης σε ναυπηγείο και αργότερα στον σιδηρόδρομο, ήταν Σκωτο-ιρλανδικής και ιθαγενούς αμερικανικής καταγωγής,  και η μητέρα του, Ανν Χάριετ Γκούντερσον, ήταν Νορβηγίδα μετανάστρια και κόρη καπετάνιου. Η μεγαλύτερη αδερφή του, Αννέτ (γνωστή ως Τζούλι Μίτσαμ κατά τη διάρκεια της καριέρας της ως ηθοποιός),  γεννήθηκε το 1914. Ο πατέρας του σκοτώθηκε σε ένα ατύχημα σε σιδηροδρομικό σταθμό στο Τσάρλεστον της Νότιας Καρολίνας, τον Φεβρουάριο 1919.  Η μητέρα του ήταν έγκυος εκείνη την εποχή και της απονεμήθηκε κρατική σύνταξη. Επέστρεψε στο Κονέκτικατ αφού έμεινε για κάποιο διάστημα στη γενέτειρα του συζύγου της, το Λέιν της Νότιας Καρολίνας. Το τρίτο της παιδί, ο Τζον, γεννήθηκε τον Σεπτέμβριο του 1919.

Όταν όλα τα παιδιά ήταν αρκετά μεγάλα για να πηγαίνουν στο σχολείο, η Ανν βρήκε δουλειά ως χειρίστρια λινοτύπων για την εφημερίδα Bridgeport Post. Παντρεύτηκε τον υπολοχαγό Χιου Κάνινγκχαμ Μόρις, πρώην αξιωματικό του Βασιλικού Ναυτικού. Απέκτησαν μια κόρη, την Κάρολ Μόρις (γενν.1928), και διέμειναν στο οικογενειακό αγρόκτημα στο Ντέλαγουερ. Ως παιδί, ο Μίτσαμ ήταν γνωστός ως φαρσέρ, που συχνά συμμετείχε σε καβγάδες και αταξίες. Το 1926, η μητέρα του έστειλε αυτόν και τον μικρότερο αδερφό του να ζήσουν με τους γονείς της σε ένα αγρόκτημα κοντά στο Γούντσαιντ, στο Ντέλαγουερ. Φοίτησε στο γυμνάσιο Φέλτον,  όπου τον έδιωξαν για κακή συμπεριφορά.  Κατά τα χρόνια του στο σχολείο Φέλτον, έφυγε από το σπίτι του για πρώτη φορά σε ηλικία 11 ετών.
 
Το 1929, ο Μίτσαμ και ο μικρότερος αδερφός του στάλθηκαν στη Φιλαδέλφεια για να ζήσουν με τη μεγαλύτερη αδερφή τους, Τζούλι, που είχε ξεκινήσει την καριέρα της ως ερμηνεύτρια σε παραστάσεις βοντβίλ στην Ανατολική Ακτή.  Την επόμενη χρονιά, αυτός και η υπόλοιπη οικογένεια μετακόμισαν στη Νέα Υόρκη, μοιράζοντας ένα διαμέρισμα στο Χελ Κίτσενς του Μανχάταν με την Τζούλι και τον σύζυγό της.Ο Μίτσαμ  φοίτησε στο γυμνάσιο Χάαρεναλλά τελικά αποβλήθηκε.

Ο Μίτσαμ έφυγε από το σπίτι του σε ηλικία 14 ετών  και ταξίδεψε σε όλη τη χώρα, πάνω σε φορτηγά και κάνοντας μια σειρά από δουλειές, όπως σκάψιμο τάφρων, συλλογή φρούτων και πλύσιμο πιάτων.  Το καλοκαίρι του 1933, συνελήφθη για αλητεία στη Σαβάνα της Τζόρτζια και μπήκε σε μια τοπική συμμορία. Σύμφωνα με τον Μίτσαμ, δραπέτευσε και έκανε ωτοστόπ στο Ράισινγκ Σαν του Ντέλαγουερ, όπου είχε μετακομίσει η οικογένειά του.Εκείνο το φθινόπωρο, σε ηλικία 16 ετών, ενώ ανέρρωσε από τραυματισμούς, γνώρισε τη 14χρονη Ντόροθι Σπενς, την οποία αργότερα θα παντρευτεί. Ο Μίτσαμ εργάστηκε για την πολιτική προστασία για μερικούς μήνες, σκάβοντας χαντάκια και φυτεύοντας δέντρα μέχρι τον Ιούλιο του 1934. Κατευθύνθηκε προς το Λονγκ Μπιτς της Καλιφόρνια, όπου η μεγαλύτερη αδερφή του είχε μετακομίσει μαζί με τον σύζυγο της. Σύντομα έφτασε και η υπόλοιπη οικογένεια και μετακόμισε με την Τζούλι. Για τα επόμενα τρία χρόνια, ο Μίτσαμ συνέχισε να ταξιδεύει σε όλη τη χώρα και να κάνει διάφορες δουλειές.Συμμετείχε σε 27 αγώνες επαγγελματικής πυγμαχίας αλλά αποσύρθηκε από το ρινγκ μετά από έναν αγώνα που έσπασε τη μύτη του και άφησε μια ουλή στο αριστερό του μάτι.

## Φιλμογραφία

## Παραπομπές

## Βιβλιογραφικές πηγές
* Mitchum, John. *Them Ornery Mitchum Boys: The Adventures of Robert and John Mitchum*. Pacifica, California: Creatures at Large, 1989. .
* Olson, James and Randy Roberts. *John Wayne: American*. Lincoln, Nebraska: Bison Books, 1997. .
* O'Steen, Sam. *Cut to the Chase: Forty-Five Years of Editing America's Favorite Movies*. Los Angeles: Michael Wiese Productions, 2002. .
* Roberts, Jerry. *Mitchum: In His Own Words*. New York: Limelight Editions, 2000. .
* Server, Lee. *Robert Mitchum: "Baby, I Don't Care".* New York: St Martin's Press, 2001. .
* Sound, Owen. *TCM Film Guide: Leading Men: The 50 Most Unforgettable Actors of the Studio Era.* San Francisco, California: Chronicle Books, 2006. .
* Tomkies, Mike. *The Robert Mitchum Story: "It Sure Beats Working".* New York: Ballantine Books, 1972. .

## Εξωτερικοί σύνδεσμοι
*

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί συγγραφείς
Κατηγορία:Αμερικανοί συνθέτες